**POZIV RODITELJIMA DJECE PREDŠKOLSKE DOBI S PODRUČJA GRADA SAMOBORA**

Poštovani roditelji i skrbnici djece,

Ministarstvo za demografiju, obitelj, mlade i socijalnu politiku objavilo je natječaj „Unaprjeđenje usluga za djecu u sustavu ranog i predškolskog odgoja i obrazovanja“ putem kojeg će se financirati projekti koji će doprinijeti usklađivanju obiteljskog i poslovnog života obitelji kroz unaprjeđenje usluga i produljenje radnog vremena dječjih vrtića.

Kako bismo utvrdili potrebe roditelja s područja Grada Samobora za poslijepodnevnim i/ili smjenskim radom dječjih vrtića pripremili smo anketu koja se nalazi u prilogu ovog Poziva.

Molimo da anketu ispune roditelji, postojeći i budući korisnici programa dječjih vrtića/obrta dadilja, koji su zainteresirani za upis djeteta u nove odgojne skupine s poslijepodnevnim radnim vremenom (do 21 sat), odnosno skupine koje će raditi u smjenama (dnevna ili tjedna izmjena jutarnje i poslijepodnevne smjene).

Roditelji, korisnici usluga gradskih dječjih vrtića, mogu ispunjenu anketu ostaviti u vrtiću, na za to predviđenim mjestima.

Korisnici vrtića drugih osnivača, obrta dadilja te budući korisnici, ispunjenu anketu mogu poslati na adresu elektroničke pošte: info@samobor.hr.

Rok za predaju ankete je 29. ožujka 2018. godine.